میر شاهین هاشمی

میرشاهین هاشمی ایران آذربایجان اورمیه لی چاغداش تورکجه یازان شاعیر

یاشاییش
میر شاهین هاشمی ۱۳۷۵ گونش ایلینده آذربایجانین سئوگیلی یوردو اورمیه شهرینده آنادان دوغولوب.
دوغما تورکجه دیلی میرشاهینین اوره‌یینده باشقا یئری اولدوقدا ؛ ادبیاتا طرف چئکیلیر و ۱۳۹۶دان شعرایله ایلگی‌له‌نیب یازیب یاراتماغا مشغول دور.

اثرلریندن اؤرنک

نوقطا

بوتون جومله لرین بولوشوب توخوندوغو اورتاق نوقطالارا ایتحافدیر بو شئعیر

توخوندوغون هر شئی‌ده ایزین وار
توخوندوغون هر شئی‌ده وارسان
توخوندوغون شئیلردن عیبارت بیر نسنه‌سن
نوقطا

سون فلسفه‌م‌ایدی بو
سون دفعه فلسفه اولموشدوم
اؤنجه‌سی دوشونجه‌یدیم
اوندان اؤنجه‌ده سن اولموشدوم
سنین دوشونجه‌دن اؤنجه گلدیيینی بیلیردیم
اؤزونون یئته‌مه‌دیيین بیرحالدا بئله گلدیيینی بیلیردیم
سنینسه بوندان داها خبرین یوخ

خبرلره توخوندوم بیراز 
جومله لرده‌کی سؤزجوکلره 
توخوندوم 
قارالدیم 
نوقطا نوقطا، دیزلریمی یوموب قوجاقلادیم
‏نوقطا
‏نوقطا
‏نوختا
(آرتیق آت دیشینده‌یم)

‏باشقا شئیلره دؤنوشمکدن قورخورام
داها شئعیر اوخومایاجایام.
نوقطا

اؤن آیاغینی اوزادیب منی آغزینا آلدین
گوه‌له‌ییب یومدون منی
توپوررکن کاغیذا
جومله‌نین سونونا دوشدوم. 
صاحابسیز قالدیغین ایلک گئجه قویروغون کسیله‌جک
و سن اینسان اولاجاغیدین
اوخودوغون ایلک شئعیرده‌ایسه اویقارلیق باشلاناجاقدی

‏اوخودون:
(آیاقلاریمین آزالدیغینی حیس ائدیرم
گئتمه‌یه یول وارمی؟)
هئچ بیر قاچیش یولون یوخدورسا اؤزونو بوراخ شئعیره"
دئدی و قویولدو:
نوقطا .

اوخودوغوم هر سؤزجوکدن سونراسینا چئوریلدیم
‏یازدیغیم هرشئی‌دن سونراسی اولدوم
‏آرتیق قیسیر بیر شئعیرم و سونوم نوقطایا دایانیر
‏اؤلرکن بئله اوزانماق یئرینه یومولاجایام ...
ذاتن بو شئعیر
بوتون جومله‌لرین بولوشوب توخوندوغو اورتاق نوقطالارا 
یعنی منه ایتحافدیر .

اتک یازی:
اوغوزلاردا صاحابسیز آتین قوروغونو کسرمیشلر.

قایناق
میرشاهین هاشمی نین اینستاگرام صفحه سی

بؤلمه:آذربایجانلی شاعیرلر
بؤلمه:تورک شاعیرلر
بؤلمه:تورک یازیچیلا‌ر
بؤلمه:اورمیه لی شاعیرلر
بؤلمه:کیمسه‌لر
{آذربایجان تورکجه‌سی‌نین ادبیاتی}}

بؤلمه:آذربایجانلی شاعیرلر
بؤلمه:تورک شاعیرلر